ai4bharat/Pralekha huggingface dataset:
وزیراعظم کا دفتر
وزیراعظم نے کھادی کے تئیں لوگوں کی رغبت پرخوشی کا اظہارکیاہے
وزیراعظم جناب نریندرمودی نے مہاتماگاندھی کے یوم پیدائش کے موقع پر کھادی کے تئیں لوگوں کی رغبت پرخوشی کا اظہارکیاہے ۔
کھادی انڈیا سے ایک ٹوئیٹ کا حوالہ دیتے ہوئے وزیراعظم نے کہاکہ :
‘‘باپوکی جینتی پرکھادی کے تئیں لوگوں کی یہ زبردست رغبت حوصلہ افزائی کرنے والی ہے ۔
#کھادی 4 نیشن ’’
سٹرک ٹرانسپورٹ اور شاہراہوں کی وزارت
منظور شدہ ڈرائیور تربیتی مراکزسے متعلق قوانین میں ترمیم کے تعلق سے نوٹیفکیشن جاری
سڑک ٹرانسپورٹ اور قومی شاہراہ کی وزارت نے جی ایس آر 714بتاریخ 20؍ستمبر 2022ء کے تحت منظور شدہ ڈرائیور تربیتی مراکز سے متعلق قوانین میں ترمیم کو نوٹیفائی کیا ہے، جسے جی ایس آر 394 بتاریخ 07؍جون 2021ء کے تحت نوٹیفائی کیا گیا ہے۔
مندرج قوانین کے نفاذ کے دوران اس وزارت کے ساتھ ساتھ دیگر اسٹیک ہولڈرز کے ذریعے کچھ ایشوز کی شناخت کی گئی تھی۔
نئے قوانین درج ذیل اہم خصوصیات کے ساتھ اے ڈی ٹی سی کے کام کاج کو مزید آسان بنائیں گے-
اے ڈی ٹی سی کی منظوری کی تجدیدپانچسال کی مدت کے لئے تسلیم شدہ ہوگی۔
دو پہیہ گاڑیوں کے لئے تربیت فراہم کرنے کی غرض سے نصاب کو خاص طور سے روایتی اور اُصولی معلومات کو وسیع طورپر کور کرنے کے لئے وسعت دی گئی ہے۔
ڈرائیونگ لائسنس جاری کرنے کے لئے اہلیتی امتحان سرٹیفکیٹ حاصل کرنے کی غرض سے تربیت کنندہ کو ’’ڈرائیو کرنے کی اہلیت کا امتحان‘‘پاس کرنے کی ضرورت ہوگی۔
اے ڈی ٹی سی سے جڑے دیگر التزامات یعنی فیس، ڈرائیونگ لائسنس جاری کرنے وغیرہ کو واضح کیا گیا ہے۔
گزٹ نوٹیفکیشن کے لئے یہاں کلک کریں
Click here for the gazette notification
نوجوانوں کے امور اور کھیل کود کی وزارت
جناب انوراگ ٹھاکر نے کاشی تمل سنگمم میں دوستانہ ٹیبل ٹینس میچ کا آغاز کیا
ادب، ثقافت اور کھیل کود کے ذریعہ دو ثقافتیں مربوط ہو رہی ہیں: جناب انوراگ ٹھاکر
وزیر موصوف نے وارانسی میں سگرا اسٹیڈیم کی جدید کاری کا جائزہ لیا
وارانسی میں اطلاعات و نشریات کی وزارت کے مختلف دفاتر کے اسپیس آڈٹ کا اہتمام کیا
اطلاعات و نشریات اور نوجوانوں کے امور اور کھیل کود کے مرکزی وزیر جناب انوراگ ٹھاکر نے کہا ہے کہ ’کاشی تمل سنگمم‘ تقریب کے دوران ادب، ثقافت اور کھیل کود اور دیگر شعبوں کے ذریعہ دو ثقافتیں یکجا ہو رہی ہیں۔ آٹھ دنوں تک چلنے والے ’کاشی تمل سنگمم- کھیل کود اجلاس‘ کے ایک جزو کے طور پر وزیر موصوف نے آج دوستانہ ٹیبل ٹینس میچ کا افتتاح کیا۔
جناب ٹھاکر نے وارانسی میں واقع سگرا اسٹیڈیم کی جدید کاری کا معائنہ کیا اور جا ئزہ لیا۔ انہوں نے اسٹیڈیم کی جدیدکاری سے متعلق کاموں میں بہتری کے لیے تبدیلیاں لانے کی تجویز پیش کی۔ انہوں نے وارانسی میں اطلاعات و نشریت کی وزارت کے مختلف دفاتر کی اسپیس آڈٹ کا بھی اہتمام کیا۔ انہوں نے کاشی وشوناتھ مندر کادورہ کیا اور پوجا کی۔
مجمع سے خطاب کرتے ہوئے، جناب انوراگ ٹھاکر نے کہا کہ ’کاشی تمل سنگمم‘ تقریب میں، ادب اور ثقافت کے مختلف پروگراموں کا اہتمام کیا جا رہا ہے اور اسی طرح کھیل کود کے توسط سے شمال و جنوب کو مربوط کرنے سے متعلق پہل قدمیاں بھی انجام دی جا رہی ہیں۔ انہوں نے یہ بھی کہا کہ شمال اور جنوب کے درمیان روابط ہماری دیرینہ روایات ، جو کہ ہزاروں برس سے بھی زیادہ قدیم ہیں، کے عکاس ہیں ۔
جناب ٹھاکر نے وزیر اعظم کی کاشی تمل سنگمم پہل قدمی کے لیے ان کا شکریہ ادا کیا اور کہا کہ اس زبردست تقریب کے ذریعہ ، ’ایک بھارت شریشٹھ بھارت‘ کے خواب کو پورا کیا جا رہا ہے۔ انہوں نے یہ بھی کہا کہ آج کھلاڑیوں میں جو جوش وجذبہ نظرآرہا ہے، وہی جوش و جذبہ اترپردیش اور تمل ناڈو کی شرکاء ٹیموں کے کھلاڑیوں میں بھی نظر آتا ہے۔
جناب ٹھاکر نے کہا کہ تمل ناڈو کے عوام کو نہ صرف ’کاشی وشوناتھ‘ کا دورہ کرنے کا موقع حاصل ہو رہا ہے، بلکہ انہیں اس علاقہ کے فن اور ثقافت سے واقفیت بھی حاصل ہو رہی ہے، جو کہ سب کے لیے باعث فخر ہے۔ انہوں نے اترپردیش اور تمل ناڈو کے تمام تر کھلاڑیوں سے بات چیت کی۔
یو پی ایس سی
ماہ فروری 2023 میں یوپی ایس سی کے ذریعہ حتمی شکل دیئے گئے بھرتی کے نتائج
ماہ فروری 2023 کے دوران یونین پبلک سروس کمیشن کے ذریعہ ذیل میں دیئے گئے بھرتی کے نتائج کو حتمی شکل دی گئی ہے ۔ سفارش کردہ امیدواروں کو ڈاک کے ذریعہ انفرادی طورپرمطلع کیاگیاہے ۔
مکمل فہرست ملاحظہ فرمانے کے لئے یہاں کلک کریں ۔
وزارت اطلاعات ونشریات
دفاع کے مرکزی وزیر، نائب صدر جمہوریہ کی میعاد کار کے تیسرے سال کی سرگزشت پر ایک کتاب کا اجرا کریں گے
مرکزی وزیر شری پرکاش جاوڈیکر اس کتاب کے ای ورژن کا اجرا کریں گے
مرکزی وزیر دفاع جناب راج ناتھ سنگھ گیارہ اگست دو ہزار بیس کو اپ۔ راشٹرپتی نواس میں ہندستان کے نائب صدر جمہوریہ جناب وینکیا نائیڈو کی میعاد کار کے تیسرے سال کی سرگزشت پر مشتمل ایک کتاب کا اجرا کریں گے جس کا عنوان ہے ’ کنکٹنگ، کمیونکیٹنگ، چینجنگ‘۔
شری نائیڈو 11 اگست کو اپنی میعاد کار کے تین سال پورے کر رہے ہیں۔
مرکزی وزیر اطلاعات و نشریات شری پرکاش جاوڈیکر اس کتاب  کے الیکٹرانک ورژن کا اجرا کریں گے۔ 250 سے زائد صفحات پر مشتمل کتاب کو وزارت اطلاعات و نشریات کی پبلیکیشنز ڈویژن نے منظرعام پر لایا ہے۔
اس کتاب میں الفاظ اور تصویروں کے ذریعے نائب صدر کی متنوع سرگرمیوں کو شامل کیا گیا ہے جس میں ان کے ہندوستان اور بیرون ملک کے سفر بھی شامل ہیں۔ اس میں کسانوں ، سائنس دانوں ، ڈاکٹروں ، نوجوانوں ، منتظمین ، صنعت کے رہنماؤں اور فنکاروں کے ساتھ ان کی ملاقات کی ایک جھلک ملتی ہے۔
اس کتاب میں نائب صدر کے غیر ملکی دوروں ، عالمی رہنماؤں کے ساتھ ان کی ملاقاتوں اور مختلف ممالک میں مقیم ہندوستانیوں سے ان کے خطابات کے واقعات کا بھی احاطہ کیا گیا ہے۔
راجیہ سبھا کے موثر کام کاج کے لئے شری نائیڈو کے ذریعہ شروع کی جانے والی تبدیلیوں اوراس کے نتیجے میں ایوان بالا کے کام کاج میں بہتری کا بھی کتاب میں ذکر کیا گیا ہے۔ آخری باب میں کتاب میں بیان کیا گیا ہے کہ کس طرح وبائی مرض کے دوران نائب صدر نے مؤثر طریقے سے وقت کا استعمال کیا اور اپنے دوستوں ، اساتذہ ، دیرینہ ساتھیوں ، واقف کاروں – پرانے اور نئے لوگوں، رشتے داروں، ارکان پارلیمنٹ، روحانی رہنماوں اور صحافیوں وغیرہ کی خیریت دریافت کرنے کے لئے 'مشن کنیکٹ' کا آغاز کیا۔
انہوں نے پارلیمنٹ کے دونوں ایوانوں میں وزرائے اعلی ، گورنرز ، مختلف سیاسی جماعتوں کے رہنماؤں اور راجیہ سبھا کے تمام ممبران پارلیمنٹ سے ٹیلیفونک گفتگو بھی کی۔
...............................................................
م ن، ن ا،م ف
U-4441
(Visitor Counter : 114
ارضیاتی سائنس کی وزارت
ازحدشدیدسمندری طوفان ’فانی ‘جو خلیج بنگال کےشمال مغرب اور قرب وجوار کے مغربی وسطی حصے میں سایہ فگن ہے ،اس کی گھنٹے وار تفصیل
|
|
مشاہدے کی تاریخ /وقت 
|
|
3 مئی 2019
|
|
محل وقوع ارض البلد /طول البلد
|
|
3مئی 2019 کو دوپہر ساڑھے بارہ بجے بھارتی وقت کے مطابق نہایت از حد شدید سمندری طوفان کمزور ہوکر ازحد شدید طوفان میں تبدیل ہوگیا اور یہ اڈیشہ کے ساحل پر20.3 ڈگری عرض البلد اور 86.1 ڈگری طول البلد بھونیشور سے18 کلومیٹر مشرق۔ شمال مشرقی اور کٹک سے 20 کلومیٹر دور جنوب مشرق میں مرتکز رہا۔
|
|
سمندری طوفان کے دوران چلنے والی ہوا کی رفتار
|
|
ہواکی رفتار 155سے 165 کلومیٹر فی گھنٹہ ،جو بڑھ کر 180 کلومیٹر فی گھنٹہ تک پہنچ سکتی ہے۔
بھونیشورہوائی اڈہ سے سب سے زیادہ ہوا یعنی92 کلومیٹر فی گھنٹہ ہوا کی رفتار کی خبر ملی تھی جو بھاتی معیاری وقت کے مطابق آج صبح ساڑھے گیارہ بجے تک بڑھ کر 130 کلومیٹر فی گھنٹہ تک پہنچ سکتی تھی۔
|
|
پیش گوئی
|
|
فابنی نام کے اس ازحد شدید سمندری طوفان کے شمال۔ شمال مشرق کی جانب پیش قدمی کرنے کا امکان ہے اور آئندہ 9گھنٹوں کے دوران کمزور ہوکر شدید سمندری طوفان کی شکل اختیار کرلے گا
۰۰۰۰۰۰۰۰۰۰۰۰
U-2037
(Visitor Counter : 92
وزارت خزانہ
آئی ایف ایس سی اے نے طیاروں کی آپریٹنگ لیز کے لئے فریم ورک جاری کیا
نئی دلّی ، 20 فروری / مرکزی وزیر خزانہ نرملا سیتا رمن نے جولائی ، 2019 ء میں اپنی بجٹ تقریر میں کہا تھا کہ بھارت کے لئے ، اب یہ وقت طیاروں کی فائنانسنگ اور بھارت سے لیزنگ کی سرگرمیوں میں داخل ہونے کے لئے بہت موزوں ہے ۔ یہ خود کفیل شہری ہوا بازی کی صنعت کو فروغ دینے کے لئے بہت اہم ہے اور ہوا بازی میں فائنانس میں روز گار پیدا کرنے کے علاوہ بھارت کے مالی خصوصی اقتصادی زون یعنی بین الاقوامی مالی خدمات سینٹر  میں دستیاب مواقع کے حصول کے لئے بہت اہم ہے ۔
حکومتِ ہند نے 16 اکتوبر ، 2020 ء کو بین الاقوامی مالی خدمات مرکز اتھارٹی  کی سفارش پر طیاروں کی لیز  کو نوٹیفائی کیا تھا ، جس میں طیارے چلانے اور مالی لیز شامل ہے ۔ اس کے علاوہ ، ہیلی کاپٹر یا طیاروں اور طیارے کے انجنوں یا ہیلی کاپٹر کے انجن اور دیگر ساز و سامان کے لئے آئی ایف ایس سی اے ، 2019 کے تحت ‘‘ فائنانشیل پروڈکٹس ’’ فراہم کرنا ہے ۔
اس مقصد کے لئے آئی ایف ایس سی اے نے 16 دسمبر ، 2020 ء کو طیاروں کی لیزنگ سے متعلق ریگولیشن کے مسودے پر ایک مشاورتی پیپر جاری کیا تھا ۔ مختلف شرکاء کی طرف سے دلچسپی کے اظہار اور مختلف فریقوں کی طرف سے رد عمل کی بنیاد پر آج آئی ایف ایس سی اے نے طیاروں کی آپریٹنگ لیز کے لئے ایک فریم ورک جاری کیا ہے ۔ یہ فریم ورک بھارت میں آئی ایف ایس سی کے لیز کے کاروبار کو بڑھانے میں مدد کرے گا ۔ بھارت میں اِس کی مارکیٹ 50 ارب ڈالر سے زیادہ ہے ۔
‘‘ طیاروں کی آپریٹنگ لیز کے فریم ورک ’’ سے متعلق سرکولر آئی ایف ایس سی اے کی ویب سائٹ https://www.ifsca.gov.in/circular پر اَپ لوڈ کیا گیا ہے ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔

U. No. 1761
(Visitor Counter : 111
وزارت خزانہ
حکومت ہند نے انڈین ریوینیو سروس  کے 15 سینئرافسروں کو فوری اثر سے جبراً سبکدوش کیا
نئی دہلی،18جون2019؍بنیادی ضوابط کے ضابطہ نمبر 56 کے کلاز کے تحت حاصل اختیارات کو بروئے کار لاتے ہوئے صدر جمہوریہ ہند نے عوامی مفاد میں فوری اثر سے 50 سال کی عمر مکمل کرنے پر انڈین ریوینیو سروس کے 15 افسروں کو سبکدوش کردیا ہے۔ یہ افسران پرنسپل کمشنر ، کمشنر، ایڈیشنل کمشنر، ڈپٹی کمشنر اور اسسٹنٹ کمشنر وغیرہ رینک کے ہیں۔
ان سبھی 15 افسروں کو اپنی سبکدوشی سے ٹھیک پہلے امکانی طورپر جو تنخواہ اور بھتے ملتے اس کے اعتبار سے تین مہینے کی تنخواہوں اور بھتوں کی ادائیگی کے مساوی رقم ادا کی جائے گی۔
اس سلسلے میں حکومت ہند کی وزارت خزانہ کے محکمہ ریوینیو کے سینٹرل بورڈ آف ان ڈائریکٹ ٹیکسیز اینڈ کسٹمز نے آج فرداً فرداً علیحدہ حکم جاری کیا ہے۔
ان افسروں کی تفصیلات حسب ذیل ہیں:
- جناب انوپ کمار سریواستو،آئی آر ایس، فی الحال ڈی جی ، نئی دہلی کے دہلی زونل یونٹ میں پرنسپل اے ڈی جی کے طورپر تعینات۔
- جناب اتل دکشت ، کمشنر،آئی آر ایس، فی الحال معطل۔
- جناب سنسار چند، کمشنر، آئی آر ایس، فی الحال سی ای ایس ٹی اے ٹی ، کولکاتہ میں کمشنر  کے طورپر تعینات۔
- جناب گڈالا سری ہرشا، کمشنر ، آئی آر ایس، فی الحال ڈی جی پی ایم ، چنئی میں بطور کمشنر تعینات۔
- جناب ونے برج سنگھ، کمشنر، آئی آر ایس، فی الحال معطل۔
- جناب اشوک رتی لال مہیدا، ایڈیشنل کمشنر، آئی آر ایس، فی الحال ڈی جی ، کولکاتہ میں تعینات۔
- جناب ویرندر کمار اگروال، ایڈیشنل کمشنر، آئی آر ایس، ناگپور جی ایس ٹی زون میں تعینات۔
- جناب امریش جین، ڈپٹی کمشنر، آئی آر ایس، دہلی جی ایس ٹی زون میں تعینات۔
- جناب نلن کمار ، جوائنٹ کمشنر، آئی آر ایس، فی الحال معطل۔
- جناب سریندر سنگھ پبانا، اسسٹنٹ کمشنر،آئی آر ایس، فی الحال معطل۔
- جناب سریندر سنگھ بشٹ، آئی آر ایس، فی الحال بھوبنیشور جی ایس ٹی زون میں اسسٹنٹ کمشنر کے طورپر تعینات۔
- جناب ونود کمار سنگا، اسسٹنٹ کمشنر، آئی آر ایس، فی الحال ممبئی کسٹمز زونIII- میں تعینات۔
- جناب راجو سیکر، ایڈیشنل کمشنر، آئی آر ایس، فی الحال ویزاگ جی ایس ٹی زون میں تعینات۔
- اشوک کمار اسوال، ڈپٹی کمشنر، آئی آر ایس،فی الحال ڈائریکٹوریٹ آف لاجسٹکس، نئی دہلی میں تعینات۔
- محمد الطاف،آئی آر ایس، فی الحال اسسٹنٹ کمشنر، الہ آباد میں تعینات۔
U: 2497
(Visitor Counter : 58
بجلی کی وزارت
کابینہ نے تیستا مرحلہ - VI کے ایچ ای پروجیکٹ  سکم کو منظوری دی
نئی دہلی،07 مارچ / اقتصادی امور سے وابستہ کابینہ کمیٹی نے وزیر اعظم نریندر مودی کی قیادت میں میسرز لینکو تیستا ہائیڈرو پاور لمیٹیڈ  کے حصول کے لئے سرمایہ کاری اجازت اور این ایچ پی سی لمیٹیڈ کے ذریعے سکم میں تیستا مرحلہ VI ایچ ای پروجیکٹ کے بقایہ کام کو عملی جامہ پہنانے کو اپنی منظوری دے دی ہے ۔
اس پروجیکٹ کو  5748.04 کروڑ روپئے کی تخمینہ لاگت سے عملی جامہ پہنایا جائے گا ، جس کے تحت ایل ٹی ایچ پی ایل کے حصول کے لئے 907 کروڑ روپئے کی بولی پر مشتمل رقم اور 3863.95 کروڑ روپئے بقایہ کام کے تخمینے کی رقم بھی شامل ہے ، جس کے تحت دورانِ تعمیر عائد ہونے والے سود اور غیر ملکی عنصر کو بھی شامل کیا گیا ہے ، جو 977.09 کروڑ روپئے کے بقدر ہے ۔
تیستا مرحلہ VI ایچ ای پروجیکٹ سکم کے تحت موضع سروانی میں عملی جامہ پہنائی جانے والی رواں دریا اسکیم کے تحت آنے والا پروجیکٹ ہے ، جس میں جگہ جگہ پر پانی کو روک کر تیستا ندی کے طاس میں دستیاب مضمرات کو بجلی پیدا کرنے کے لئے بروئے کار لایا جائے گا ۔ اس کے تحت دریائے تیستا پر 26.5 میٹر بلند پشتہ آر پار تعمیر کیا جائے گا ۔ گھوڑے کی نعل کی شکل کی دو ہیڈ ریس سرنگیں تعمیر کی جائیں گی ، جن کا قطر 9.8 میٹر اور طوالت 13.76 کلو میٹر کے بقدر ہو گی ۔ اس کے تحت ایک زیر زمین پاور ہاؤس بھی تعمیر ہو گا ، جس میں چار اکائیاں ہوں گی اور ہر ایک اکائی 125 میگا واٹ پر مشتمل ہو گی ۔
یہ پروجیکٹ 90 فی صد قابل انحصار برس میں 2400 ایم یو بجلی پیدا کرے گا ، جس کی تنصیبی صلاحیت 500 میگا واٹ  کے بقدر ہو گی ۔
اس پروجیکٹ کو عملی جامہ پہناکر سِنک لاگت کا استعمال بھی کیا جا سکے گا اور وہ سرمایہ کاری ، جو اب تک کی گئی ہے ، اس کا استعمال توانائی کی فراہمی کے لئے کیا جائے گا ۔ مزید براں ، بولی میں لگائی جانے والی رقم کا استعمال بینکوں کے واجبات کی ادائیگی اور مالی اداروں کے واجبات ادا کرنے کے لئے کیا جائے گا ۔ یہ پروجیکٹ توانائی کی بڑھتی ہوئی مانگ کو پورا کرے گا ۔ گرڈ کی ضروریات کی تکمیل کرے گا اور ریاست سکم کے ترقیاتی عمل کو مہمیز کرے گا ۔
 
U. No. 1472
(Visitor Counter : 11
وزارات ثقافت
اٹھارہ سو ستاون کی پہلی جنگ آزادی سے متعلق تقریبات کے ‘امرت مہوتسو ’ سلسلے کے حصے کے طور پر لکھنو میں بھارت کے سب سے بڑے ڈرون شو کا انعقاد کیا گیا
اٹھارہ سو ستاون سے متعلق تقریبات کے امرت مہو تسو سلسلے کے حصے کے طور پر آج شام لکھنو میں بھارت کے سب سے بڑے ڈرون شو ک انعقاد کیا گیا۔ اس موقع پر ثقافت اور خارجی امور کی مرکزی وزیر مملکت محترمہ میناکشی لیکھی اور اتر پردیش کے وزیراعلیٰ یوگی آدتیہ ناتھ اور مرکزی اور ریاستی حکومتوں کے سینئر عہدیدار بھی اس موقع پر موجود تھے ۔
اس سے پہلے کل، اتر پردیش کے پرنسپل سکریٹری  جناب مکیش کمار میشرام نے کہا تھا کہ حکومت ہند کی ثقافت کی وزارت اور اترپردیش کے سیاحت اور ثقافت کے محکمے کی مشترکہ سرپرستی میں ‘‘آزادی کا امرت مہو تسو’’ کے موقع پر ملک کے سب سے بڑے ڈرون شو کا انعقاد کیا جا رہا ہے۔
آج شام لکھنو میں ریزیڈینسی کے مقام پر ایک بڑی ڈرون شو کا انعقاد کیا گیا۔ اس مقام پر 1857 کا پہلا انقلابی معرکہ ہوا تھا۔ اس شو میں 500 سے زیادہ ڈرونز نے حصہ لیا۔
ثقافت کی مرکزی وزارت کے سکریٹری جناب گووند موہن نے ایک بیان میں کہا کہ ‘‘ہم نے امرت مہوتسو کے تحت منعقد کی جانے والی ہر تقریب کے معیار کو بہتر بنانے کی ہمیشہ کوشش کی ہے۔ ان تقریبات کی بدولت ہمیں نہ صرف اپنی شاندار وراثت کی عکاسی میں مدد ملتی ہے بلکہ عوام اور خاص طور پر آج کے نوجوانوں کے ساتھ ان کی سوچ اور سمجھ کے نئے طور طریقوں کے عین مطابق روابط قائم کرنے میں مدد ملتی ہے’’۔ انہوں نے یہ بھی بتایا کہ مارچ میں آزادی کا امرت مہوتسو کے آغاز کے بعد سے اب تک 13000 سے زیادہ پروگراموں کا انعقاد کیا جا چکا ہے، جس سے یہ مہو تسو دنیا میں کہیں بھی سب سے بڑی یاد گار ی پہل قدمیوں میں سے ایک بن گیا ہے۔
آزادی کا امرت مہو تسو کے تحت تمام پروگرام، حکومت کے مکمل موقف کی رہنمائی میں انجام دیے جاتے ہیں، جس کے تحت ایک مشترکہ ہدف کے حصول کے تئیں حکومت کے اندر اور باہر کے کثیر النوع شراکت داروں کو یکجا کیا جاتا ہے۔ ان پہل قدمیوں کی ڈیجیٹل رابطہ کاری کے ساتھ مسلسل مدد فراہم کی جاتی ہے اور انہیں عوام کی پہل قدمیاں بنانے کی خاطر جن بھاگیداری کے عناصر کے ساتھ ان کی منصوبہ بندی کی جاتی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔

U-14586
(Visitor Counter : 116
|
صحت اور خاندانی بہبود کی وزارت
|
ہندوستان میں کووڈ-19 سے بچاؤ کے لئےٹیکہ کاری کی مجموعی تعداد 207.03 کروڑ سے تجاوز کرگئی
اب تک12 سے 14 سال کی عمر کے گروپ کے لئے 3.96 کروڑ سے زائدپہلی ویکسین ڈوز لگائی گئیں
بھارت میں زیر علاج مریضوں کی تعداداس وقت 1,28,261 ہے
گذشتہ 24 گھنٹوں میں 16,047 نئے معاملات سامنے آئے
شفایابی کی شرح فی الحال 98.52 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 4.90 فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک کی عبوری رپورٹوں کے مطابق 207.03 کروڑ  سے تجاوز کرگئی ہے۔یہ سنگ میل 2,74,83,097 سیشن کے ذریعہ حاصل کیا گیا ہے۔
بارہ سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ اب تک 3.96 کروڑ  سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔اسی طرح، 18 سے 59 سال کے عمر والے افراد کے لئے کووڈ-19 کی احتیاطی خوراک دیئے جانے کا پروگرام 10 اپریل 2022 کو شروع کیا گیا تھا –
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
1,04,12,772
|
|
دوسری خوراک
|
|
1,00,96,525
|
|
احتیاطی خوراک
|
|
64,90,347
|
|
صف اول کے کارکنان
|
|
پہلی خوراک
|
|
1,84,32,304
|
|
دوسری خوراک
|
|
1,76,81,389
|
|
احتیاطی خوراک
|
|
1,26,13,719
|
|
12 سے 14 سال کی عمر کا گروپ
|
|
پہلی خوراک
|
|
3,96,04,796
|
|
دوسری خوراک
|
|
2,88,55,319
|
|
15 سے 18 برس کی عمر کے گروپ کے افراد
|
|
پہلی خوراک
|
|
6,13,95,012
|
|
دوسری خوراک
|
|
5,15,90,257
|
|
18سے44برس کی عمرکےگروپ کےافراد
|
|
پہلی خوراک
|
|
55,99,08,236
|
|
دوسری خوراک
|
|
51,04,02,579
|
|
احتیاطی خوراک
|
|
3,58,29,498
|
|
45 سے 59 برس کی عمر کے گروپ کے افراد
|
|
پہلی خوراک
|
|
20,37,69,068
|
|
دوسری خوراک
|
|
19,56,73,969
|
|
احتیاطی خوراک
|
|
2,24,37,847
|
|
60 سال سے زیادہ عمرکےافراد
|
|
پہلی خوراک
|
|
12,74,96,216
|
|
دوسری خوراک
|
|
12,22,93,113
|
|
احتیاطی خوراک
|
|
3,53,88,238
|
|
احتیاطی خوراک
|
|
11,27,59,649
|
|
کل تعداد
|
|
2,07,03,71,204
ہندوستان میں زیرعلاج مریضوں کی تعداد آج 1,28,261 ہوگئی جو ملک کے مجموعی پازیٹو معاملات کا 0.29 فیصد ہے۔
نتیجے کے طور پر ، اس وقت ہندوستان میں شفایابیوں کی شرح 98.52 فیصد ہے۔گزشتہ 24 گھنٹوں کے دوران 19,539 مریض شفایاب ہوچکے ہیں اور اس طرح شفایاب ہونے و الے مریضوں کی مجموعی تعداد اس وقت 4,35,35,610 ہے۔
گزشتہ 24 گھنٹوں کے دوران 16,047 نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر 3,25,081 ٹیسٹ انجام دیئے گئے۔ ہندوستان میں اس وقت تک مجموعی طور پر 87.88 کروڑ سے زیادہ  ٹیسٹ کئے جاچکے ہیں ۔
ملک میں جانچ کے بعد متاثر پائے جانے والے افراد کی ہفتہ وار شرح اس وقت 4.90 فیصد ہے۔جبکہ جانچ کے بعد متاثر پائے جانے والے افراد کی یومیہ شرح اس وقت 4.94 فیصد درج کی گئی ہے۔
وزیراعظم کا دفتر
وزیراعظم نے روی داس جینتی کے موقع پر دہلی میں سری گرو روی داس وشرام دھام مندر کا دورہ کیا
وزیراعظم جناب نریندر مودی نے دہلی میں سری گرو روی داس وشرام دھام مندر کا دورہ کیا اور روی داس جینتی کے موقع پر انہیں خراج عقیدت پیش کیا۔
ایک سلسلے وار ٹوئیٹ میں وزیراعظم نے کہا ؛
’’روی داس جینتی کے مبارک موقع پر آج میں نے دہلی کے سری گرو روی داس وشرام دھام مندر جا کر اُن کا دیدار کیا۔
ملک کے تمام باشندوں کو روی داس جینتی کی مبارک باد۔
سنت روی داس جی کا یہ مقدس دھام عوام کے لئے ایک تحریک کا مقام ہے۔ میں خوش قسمت ہوں کہ ایک رکن پارلیمنٹ کے طور پر مجھے یہاں کے ترقیاتی کاموں کو پورا کرنے کا موقع ملا ہے۔
دہلی میں سری گرو روی داس وشرام دھام مندر میں بہت ہی خاص لمحات‘‘۔
کامرس اور صنعت کی وزارتہ
ای - کامرس سے متعلق مسودہ قومی پالیسی
نئی دہلی، 24 جولائی / تجارت و صنعت کے وزیر جناب پیوش گوئل نے آج ایک سوال کے تحریری جواب میں لوک سبھا میں بتایا ہے کہ ای کامرس کے مختلف شعبوں پر احاطہ کرنے والی ایک مسودہ قومی ای - کامرس پالیسی تیار کی گئی ہے اور اسے عوامی اطلاعات کے دائرے میں عوام الناس کی آراء حاصل کرنے کی غرض سے ڈال دیا گیا ہے ۔ متعدد ای - کامرس کی فرموں سمیت تمام تر شراکت داروں سے ، اُن کے نظریات ، خیالات اور تجاویز ، جن کا تعلق مذکورہ مسودہ قومی ای – کامرس پالیسی سے ہے ، اس سلسلے میں موصول ہو چکی ہیں ۔
مذکورہ تمام تر تجاویز اور آرا وغیرہ زیر غور ہیں ۔ صنعتی و داخلی تجارت کے فروغ کے محکمے کے ایڈیشنل سکریٹری کی قیادت میں 12 جولائی، 2019 ء کو ایک کمیٹی تشکیل دی گئی ہے ، جس میں محکمۂ تجارت ، صارفین امور کے محکمے ، قانونی امور کے محکمے اور ایم ایس ایم ای کی وزارت کے اراکین شامل ہیں ، جو اُن تمام امور کا جائزہ لیں گے ، جو ای – کامرس میں ایف ڈی آئی سے متعلق ہوں نیز یہ اراکین اس سلسلے میں اپنی جانب سے تجاویز بھی پیش کریں گے ۔
ڈجیٹل انڈیا پہل قدمیاں مثلاً سُگمیہ بھارت ابھیان ، بھیم ، سی او ای – آئی ٹی ، سی ای آر ٹی اِن ، ڈِجی دھن ابھیان ، ڈجیٹائز انڈیا ، ای بِز ، الیکٹرانک ڈیولپمنٹ فنڈ اور جی ای ایم حکومت کی جانب سے ڈجیٹل معیشت کی نمو کو فروغ دینے کے لئے متعارف کرائی گئی ہیں ۔
حکومت نے الیکٹرانکس سے متعلق قومی پالیسی اور سافٹ ویئر سے متعلق قومی پالیسی  بھی ڈجیٹل معیشت کو فروغ دینے کی غرض سے 2019 ء میں متعارف کرائی ہے ۔ اس سلسلے میں تمام تر تفصیلات الیکٹرانکس اور اطلاعاتی ٹیکنا لوجی کی وزارت کے درج ذیل ویب سائٹ پر دستیاب ہیں :

۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
( م ن ۔ ع ا
U. No. 3388
(Visitor Counter : 44
وزارت سیاحت
سیاحت کی وزار ت نے قومی ڈجیٹل سیاحتی مشن کے قیام کے لئے مسوداتی رپورٹ پر حتمی رائے طلب کی ہے
سیاحت کی وزارت نے ، 23 جولائی 2021 کو قومی ڈجیٹل مشن کے لئے ایک بین وزارتی ٹاسک فورس تشکیل دی تھی تاکہ سیاق وسباق ، مشن ، وژن ،مقاصد اور قومی ڈجیٹل سیاحتی مشن کے مجموعی دائرہ کی وضاحت کے سلسلے میں سیاحتی وزارت اور اس شعبے کے ماہرین کے ساتھ مشاورت کی جاسکے ۔
ٹاسک فورس نے مجوزہ قومی ڈجیٹل سیاحتی مشن پر ایک مسوداتی رپورٹ تیار کی ہے ،جس میں ڈومین اور ٹکنالوجی کے اصول ،معیارات ، ڈجیٹل ذخیرہ ، حکمرانی کا ڈھانچہ اور تصور کئے گئے قومی ڈجیٹل سیاحتی مشن کے نفاذ کے لئے منصوبہ بندی کے تعلق سے معلومات شامل کی گئیں ہیں۔
سیاحت کی وزارت نے قومی ڈجیٹل سیاحتی مشن کے قیام کے لئے مسوداتی رپورٹ پر اسٹیک ہولڈر کی حتمی رائے طلب کی ہے۔حتمی رپورٹ ویب سائٹ پر بھی شائع کی گئی ہے تاکہ عوام اپنی تجاویز اور رائے بھیج سکیں ۔
مسوداتی رپورٹ میں ان حقائق کا ذکر ہے کہ سیاحت کا شعبہ بہت زیادہ بکھرا ہوا ہے ۔سیاحت کے ذیلی شعبے نقل وحمل ،رہائش ، ریستوراں اور کیٹرنگ اور ذاتی خدمات مختلف چیلنجو ں اور مواقع سے مشروط ہیں۔
مسودے میں اس بات کا بھی تذکرہ ہے کہ مرکزی حکومت ،ریاستی حکومتوں ،عوامی شعبہ اور نجی شعبے کے ذریعہ تیارکردہ زیادہ تر سیاحتی نظام کا کام کاج الگ الگ حصوں میں ہوتا ہے۔نتیجے کے طور پر سیاحت کا ماحولیاتی نظام معلومات کے تبادلے کے مشترکہ فوائد حاصل کرنے سے قاصر ہیں۔ فی الحال ڈاٹا سسٹم ایک عام زبان استعمال کرتے ہوئے ایک دوسرے کے ساتھ بات چیت نہیں کرتے ہیں،اسی وجہ سے ڈاٹا کے تجزیہ اور نتیجہ خیز پالیسی سازی میں کمی آتی ہے۔ اس پر قابو پانے کے لئے مختلف شراکتدارو ں کے درمیان بلاروک ٹوک درمیانی ڈاٹا تبادلے کی ضرورت ہے۔
قومی ڈجیٹل سیاحتی مشن کا وژن ڈجیٹل شاہراہ کے ذریعہ سیاحتی ماحولیاتی نظا م کے مختلف شراکتداروں کے درمیان موجودہ معلوماتی خلا کو پُر کرنا ہے ۔
قومی ڈجیٹل سیاحتی مشن کاتصورقومی اور ریاستی سیاحتی تنظیموں ،سیاحتی مقامات ،مصنوعات اور سیاحت کے شعبے میں معلومات اور خدمات کے تبادلے کی سہولت فراہم کرکے سیاحت کے شعبے میں ڈجیٹل کاری کے مکمل امکانات کو بروئے کار لانے کے مقاصد کو حاصل کرنا ہے۔
اس سے متعلق رپورٹ اور نوٹی فکیشن کی دستاویزات ،سیاحت کی وزارت کی ویب سائٹ : tourism.gov.inپر اپ لوڈ کردی گئی ہے تاکہ شراکتدار اورعوام اپنے مشورے اور تجاویز اس پر اپ لوڈ کرسکیں ۔
جدید اور قابل تجدید توانائی کی وزارت
آئی آر ای ڈی اے نے ایم این آر ای کے ساتھ مفاہمت نامے پر دستخط کئے،سال 2022-23 کےلئے سالانہ کارکردگی کا ہدف مقرر کیا
- حکومت نے کارکردگی سے متعلق مختلف کلیدی پیرامیٹرز بھی مرتب کیے ہیں جیسے کہ ریٹرن آن نیٹ ورتھ، ریٹرن آن کیپٹل ایمپلائیڈ، این پی اے ٹو ٹوٹل لونز، اثاثہ جات کے کاروبار کا تناسب اور فی شیئر کمائی وغیرہ۔
- حکومت نے کارکردگی سے متعلق مختلف کلیدی پیرامیٹرز بھی مرتب کئے ہیں جیسے کہ،خالص قیمت پر ریٹرن آن،لگائے گئے سرمایہ پر ریٹرن،کل قرض کے لئے این پی اے ،اثاثہ جات کے کاروبار کے تناسب اور فی شیئر کمائی وغیرہ۔
- آئی آر ای ڈی اے نے مالی سال 2021-22 کے مفاہمت نامے کےلئے 96.54 نمبر حاصل کرکے غیر معمولی کارکردگی کا مظاہرہ کیا ہے۔
جناب بھوپندر سنگھ بھلا، سکریٹری، این این آر ای اور جناب پردیپ کمار داس، چیئرمین اور منیجنگ ڈائریکٹر نے ایم این آر ای اور آئی آر ای ڈی اے کے سینئر افسران کی موجودگی میں مفاہمت نامے پر دستخط کیے
انڈین رینیوایبل انرجی ڈیولپمنٹ ایجنسی لمیٹڈ  نے نئی اور قابل تجدید توانائی کی وزارت  حکومت ہند کے ساتھ ایک یادداشت مفاہمت  پر دستخط کیے، سال 2022-23 کے لیے سالانہ کارکردگی کا ہدف مقرر کیا ہے۔ اس مفاہمت نامے پر آج ایم این آر ای اور آئی آر ای ڈی اے کے سینئر افسران کی موجودگی میں جناب بھوپندر سنگھ بھلا، سکریٹری، ایم این آر ای اور جناب پردیپ کمار داس، چیئرمین اور منیجنگ ڈائریکٹر نے دستخط کیے۔
حکومت ہند نے آپریشن سے آمدنی کے لیے تقریباً 3,361 کروڑ روپے کا ہدف مقرر کیا ہے۔ جو پچھلے سال کی کامیابی سے 18 فیصدزیادہ ہے۔ حکومت ہند نے کارکردگی سے متعلق مختلف کلیدی پیرامیٹرز بھی ترتیب دیے ہیں جیسے کہ خالص قیمت پر ریٹرن،لگائے گئے سرمایہ پر ریٹرن، کل قرضوں پر این پی اے، اثاثہ جات کے کاروبار کا تناسب اور فی شیئر کمائی وغیرہ۔
جناب پردیپ کمار داس نے اس بات پر روشنی ڈالی کہ آئی آر ای ڈی اے پچھلے دو مالی سالوں سے مثالی کارکردگی کا مظاہرہ کر رہا ہے اور ان اہداف کو پورا کرنے کے لیے پوری طرح تیار ہے۔ کمپنی نے مالی سال 2022-23 کی دوسری سہ ماہی میں ٹیکس کے بعد منافع  میں 67 فیصد کا اضافہ کیا ہے، جو کہ مالی سال 2021-22 کی اسی مدت کے مقابلے میں ہے۔ سب سے اہم بات یہ ہے کہ مالی سال 2021-22 کی اسی مدت کے مقابلے میں، سہ ماہی 2 میں نیٹ این پی اے کو 4.87% سے کم کر کے 2.72% کر دیا گیا ہے۔
آئی آر ای ڈی اے نے مالی سال 2021-22 کے ایم او یو کے لیے 96.54 نمبر حاصل کرکے غیر معمولی کارکردگی کا مظاہرہ کیا ہے۔ کمپنی نے آج تک، 3,068 سے زیادہ قابل تجدید توانائی کے منصوبوں کے قرض کھاتوں کی مالی امداد کی ہے جس میں مجموعی قرض کی منظوری اور تقسیم کی گئی ہے۔
بالترتیب 1,41,622 کروڑ اور 90,037 کروڑ اور ملک میں قابل تجدید توانائی کی صلاحیت میں 19,502 میگاواٹ اضافے کی حمایت کی ہے۔